ປະເທດ ອາຟຣິກາໃຕ້ ປິດຊາຍແດນ ແລະໂຮງຮຽນໄວ້ ເພື່ອສະກັດກັ້ນການລະບາດ ຂອງໄວຣັສໂຄໂຣນາ
ຫຼັງຈາກ 5 ເດືອນຂອງຄວາມບໍ່ແນ່ນອນ ແລະ ການຮຽນໜັງສືຢູ່ບ້ານ, ອາຟຣິກາໃຕ້ ແມ່ນຈະກັບຄືນໄປຮຽນຢູ່ໂຮງຮຽນ.
ໃນທົ່ວທະວີບອາຟຣິກາ, ເດັກນ້ອຍຫຼາຍກວ່າ 140 ລ້ານຄົນແມ່ນບໍ່ໄດ້ໄປໂຮງຮຽນ ທ່າມກາງການປິດກິຈະການຕ່າງໆທີ່ກ່ຽວຂ້ອງກັບໄວຣັສໂຄໂຣນາ ໃນນັ້ນ, 14 ລ້ານຄົນແມ່ນຢູ່ໃນປະເທດ ອາຟຣິກາໃຕ້, ເຊິ່ງຍັງເປັນຈຸດສູນກາງ ທີ່ສຳຄັນຂອງການລະບາດໃນທະວີບດັ່ງກ່າວ ໃນເດືອນກັນຍານີ້, ລະບົບໂຮງຮຽຂອງປະເທດແມ່ນກຳລັງພະຍາຍາມທີ່ຈະເປີດຄືນ, ເຊິ່ງເທື່ອນີ້ແມ່ນເຂົາ ເຈົ້າ ຈະເຮັດແທ້ ນັກຂ່າວວີໂອເອ ອານິຕາ ພາວແວລ ມີລາຍງານຈາກນະຄອນຫຼວງ ໂຈແຮນເນັສເບີກ ເຊິ່ງ ພຸດທະສອນ ຈະນຳລາຍລະອຽດມາສະເໜີ ທ່ານໃນອັນ ດັບຕໍ່ໄປ ຫຼັງຈາກ 5 ເດືອນຂອງຄວາມບໍ່ແນ່ນອນ ແລະ ການຮຽນໜັງສືຢູ່ບ້ານ, ອາຟຣິກາໃຕ້ ແມ່ນຈະກັບຄືນໄປຮຽນຢູ່ໂຮງຮຽນ ປະເທດດັ່ງກ່າວໄດ້ປິດໂຮງຮຽນຂອງເຂົາເຈົ້າ 23,000 ແຫ່ງໃນເດືອນມີນາ ທີ່ຜ່ານມາ, ດັ່ງກັບສ່ວນນຶ່ງຂອງການກັກບໍລິເວນ 9 ອາທິດ ເພື່ອພະຍາຍາມຢຸດການແຜ່ລາມຂອງໄວຣັສ ເຂົາເຈົ້າໄດ້ເປີດຄືນໃນເດືອນມິຖຸນາແລ້ວນີ້ໃນເວລາສັ້ນໆ ແລະ ຫຼັງຈາກນັ້ນກໍໄດ້ປິດອີກ, ເວລາທີ່ການຕິດເຊື້ອໄດ້ເພີ່ມຂຶ້ນ ຫຼ້າສຸດນີ້, ລະບົບໂຮງຮຽນໄດ້ພັກຜ່ອນເປັນເວລາ 4 ອາທິດ, ດ້ວຍແຜນການທີ່ຈະກັບຄືນໄປຮຽນທົ່ວປະເທດໃນຕົ້ນເດືອນກັນຍານີ້ ທ່ານ ຊາຍຣິລ ຣາມາໂຟຊາ, ປະທານາທິບໍດີ ອາຟຣິກາໃຕ້ ກ່າວວ່າ “ຄະນະລັດຖະບານໄດ້ຕັດສິນໃນມື້ນີ້ວ່າ ໂຮງຮຽນລັດທຸກແຫ່ງຄວນພັກໃນ 4 ອາທິດຂ້າງໜ້າ ຫຼາຍປະເທດອື່ນໆກໍໄດ້ປະເຊີນກັບບັນຫານີ້ເຊັ່ນກັນ, ເຊິ່ງໂຮງຮຽນຕ່າງໆໄດ້ເປີດ ແລະ ຕ້ອງໄດ້ປິດຄືນເຊັ່ນກັນ ຍ້ອນສະຖານະ ການທີ່ແຕ່ລະປະເທດຕ້ອງໄດ້ປະເຊີນ ” ການສຳຫຼວດເມື່ອບໍ່ດົນມານີ້ໂດຍອົງການອະນາໄມໂລກໄດ້ຄົ້ນພົບວ່າ ໂຮງຮຽນຕ່າງໆໄດ້ເປີດຮຽນໃນພຽງ 6 ຈາກ 38 ປະເທດເທົ່ານັ້ນ ໃນເຂດລຸ່ມທະເລຊາຍ ຊາຮາຣາ ອາຟຣິກາ ປະມານ 12 ປະເທດລວມທັງ ອາຟຣິກາໃຕ້ ໄດ້ມີແຜນທີ່ຈະສືບຕໍ່ການເຂົ້າຮໍ່າຮຽນຢູ່ໃນຫ້ອງໃນເດືອນກັນຍານີ້ ແຕ່ບັນດາຜູ້ຊ່ຽວຊານດ້ານການສຶກສາເວົ້າວ່າ ນີ້ແມ່ນບໍ່ແມ່ນປີການສຶກສາທີ່ທຳມະດາ ອາຈານ ແລບບີ ຣາມແຣັດທານ ຈາກມະຫາວິທະຍາໄລ ຄວາຊູລູ-ນາທາລ ກ່າວວ່າ “ມັນຈະບໍ່ມີການເຂົ້າໂຮງຮຽນຢ່າງຕໍ່ເນື່ອງຈົນກວ່າໂຣກລະບາດໃກ້ຈະໝົດໄປ, ເພາະວ່າເວລາທີ່ບຸກຄົນໃດນຶ່ງຕິດໄວຣັສ, ໂຮງຮຽນຈະຖືກປິດ ມັນມີກົດລະບຽບຖືກນຳໃຊ້ເພື່ອນຳເອົາໂຮງຮຽນທີ່ປອດໄພກັບຄືນມາ ສະນັ້ນພວກເຮົາຈະປະສົບກັບບັນຫານີ້້ເລື້ອຍໆ ” ທ່ານເວົ້າວ່າ ແລະ ໃນວິທີນີ້, ໂຣກລະບາດນີ້ອາດເຮັດໃຫ້ມີໂອກາດທີ່ພິເສດ ອາຈານ ແລບບີ ຣາມຣັດທານ ໄດ້ກ່າວວ່າ ການປິດໂຮງຮຽນທັງຫຼາຍໄດ້ສ້າງໂອກາດອື່ນໆທີ່ບໍ່ສາມາດເຫັນມາກ່ອນ ຜູ້ທີ່ຮຽນຈົບການສຶກສາເມື່ອບໍ່ດົນມານີ້ ນາງ ຊາຟີຣາ ອາມອດ ໄດ້ສ້າງທຸລະກິດການສອນສ່ວນຕົວຂຶ້ນມາ, ດ້ວຍນັກຮຽນ 7 ຄົນອາຍຸລະຫວ່າ 3 ແລະ 8 ປີ ບາງຄົນຈະກັບໄປໂຮງຮຽນເຕັມເວລາ, ແຕ່ຄົນອື່ນໆຈະບໍ່ໄປ ນາງເວົ້າວ່າລາວເຫັນດ້ວຍກັບການຕັດສິນໃຈຂອງບັນດານາຍຄູໃນເວລານີ້ ນາງ ຊາຟີຣາ ອາມອດ ນາຍຄູສ່ວນຕົວກ່າວວ່າ ນາງ ອາມອດ ກ່າວວ່າ ລາວເລືອກທີ່ຈະສອນຢູ່ໂຮງຮຽນຫຼາຍກວ່າ, ແລະ ໃຫ້ສິ່ງຕ່າງໆກັບມາເປັນປົກກະຕິຄືເກົ່າອີກ ແຕ່ສຳລັບເວລານີ້, ນາງເວົ້າວ່າ, ລາວເພັ່ງເລັງໃສ່ການໃຫ້ພວກເດັກນ້ອຍໄດ້ຮໍ່າຮຽນ